Grendel, Gábor, podpredseda NR SR (2020-12-08):
Poprosím aj písomne, pán poslanec. A ideme teraz hlasovať o podaných procedurálnych návrhoch. V poradí najprv to bude ale iný procedurálny návrh od pána poslanca Podmanického, ktorým navrhol, aby sme o vládnom návrhu novely ústavy, tlač 270, hlasovali po skončení núdzového stavu. Prezentujme sa a hlasujme. (Hlasovanie.) Prítomných 134 poslancov, za 55, proti 74, zdržalo sa 5 poslancov, hlasovali všetci. Tento procedurálny návrh sme neschválili. Ďalším procedurálnym návrhom je návrh pána poslanca Viskupiča, aby sa bod č. 56 schváleného programu, ktorým je vládny návrh ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti, presunul ako posledný bod tejto schôdze. Prezentujme sa a hlasujme. (Hlasovanie.) Prítomných 133 poslancov, za 85, proti 14, zdržalo sa 34, hlasovali všetci. Tento návrh sme schválili. Ďalším procedurálnym návrhom je návrh pána poslanca Krúpu a návrh je o tom, aby Národná rada po prerokovaní vládneho návrhu zákona, ktorým sa dopĺňa zákon č. 404/2011 o pobyte cudzincov a o zmene a doplnení niektorých zákonov v znení neskorších predpisov, aby sa tento návrh odhlasoval ihneď po prerokovaní v prvom čítaní. Prezentujme sa a hlasujme. (Hlasovanie.) Prítomných 135 poslancov, za 82, proti 14, zdržalo sa 39, hlasovali všetci. Tento návrh sme schválili. A posledným procedurálnym návrhom je návrh pána poslanca Podmanického, vyzvať premiéra Igora Matoviča odovzdať manažovanie pandémie ministrovi Hegerovi. Prezentujme sa a hlasujme. (Hlasovanie.) Prítomných 134 poslancov, za 53, proti 70, zdržalo sa 10, nehlasoval 1 poslanec. Tento návrh sme neschválili. Teraz budeme pokračovať hlasovaním o bode 26 schváleného programu, ktorým je druhé čítanie o vládnom návrhu zákona o dočasnej ochrane podnikateľov vo finančných ťažkostiach, tlač 261. Spoločným spravodajcom je člen ústavnoprávnemu výboru pán poslanec Alojz Baránik. Prosím ho, aby uvádzal hlasovanie. (Zaznenie gongu.) (Hlasovanie o vládnom návrhu zákona o dočasnej ochrane podnikateľov vo finančných ťažkostiach a o zmene a doplnení niektorých zákonov , tlač 261.) Baránik, Alojz, poslanec NR SR Ďakujem pekne, pán predsedajúci. Kolegyne, kolegovia, v rozprave k uvedenému návrhu vystúpili dvaja poslanci. Pozmeňujúci návrh som podal ja. Najprv pristúpime k hlasovaniu o pozmeňujúcich a doplňujúcich návrhoch zo spoločnej správy. Budeme hlasovať o bodoch 1 až 6, 9 až 20 s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 84, proti nikto, zdržalo sa 51 poslancov, hlasovali všetci prítomní. Tieto body zo spoločnej správy sme schválili. Baránik, Alojz, poslanec NR SR Keďže sme schválili bod 6 spoločnej správy, o bodoch 7 a 8 spoločnej správy už nemôžeme hlasovať. Teraz budeme hlasovať o mojom pozmeňujúcom návrhu, ktorý som podal v rozprave. Dajte, prosím, hlasovať. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 96, proti 32, zdržalo sa 7, hlasovali všetci prítomní. Tento pozmeňujúci návrh sme schválili. Baránik, Alojz, poslanec NR SR Keďže sme hlasovali o všetkých pozmeňujúcich návrhoch, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 134, proti nikto, zdržal sa 1, hlasovali všetci. Konštatujem, že sme posunuli návrh zákona do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pán spravodajca, dajte, prosím, hlasovať o návrhu zákona ako o celku a uveďte odporúčanie gestorského výboru. Baránik, Alojz, poslanec NR SR Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 135, proti nikto, nezdržal sa nikto, hlasovali všetci prítomní. Konštatujem, že sme schválili vládny návrh zákona o dočasnej ochrane podnikateľov vo finančných ťažkostiach. Pristúpime teraz k hlasovaniu v prvom čítaní o vládnom návrhu zákona, ktorým sa mení a dopĺňa civilný mimosporový poriadok, tlač 324, bod 27 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov a ktorým sa menia a dopĺňajú niektoré zákony , tlač 324.) Dostál, Ondrej, poslanec NR SR Pán predsedajúci, dajte, prosím, hlasovať o tom, že Národná rada prerokuje vládny návrh zákona v druhom čítaní. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 96, proti nikto, zdržalo sa 39, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie. Dostál, Ondrej, poslanec NR SR Pán predsedajúci, dajte, prosím, hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý zároveň určuje aj ako gestorský výbor s tým, že gestorský výbor prerokuje návrh zákona do 25. januára 2021. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 134 poslancov, za 108, proti 4, zdržalo sa 22 poslancov, hlasovali všetci prítomní. Konštatujem, že sme tento návrh schválili. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 o prevádzke vozidiel v cestnej premávke, tlač 352. Dávam slovo členovi výboru pre hospodárske záležitosti pánovi poslancovi Ľubošovi Krajčírovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 352.) Krajčír, Ľuboš, poslanec NR SR Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 135 poslancov, za 107, proti 1, zdržalo sa 27, hlasovali všetci prítomní. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 404/2011 o pobyte cudzincov, tlač 350. Dávam slovo členovi výboru pre obranu a bezpečnosť poslancovi Igorovi Husovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 350.) Hus, Igor, poslanec NR SR Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 350, v skrátenom legislatívnom konaní. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 134 poslancov, za 81, proti 2, zdržalo sa 50, nehlasoval 1 poslanec. Konštatujem, že Národná rada na návrh vlády rozhodla, že aj tento vládny návrh zákona prerokuje v skrátenom legislatívnom konaní. Dámy a páni, na základe rozhodnutia Národnej rady o skrátenom legislatívnom konaní teraz pristúpime k prvému čítaniu o	vládnom návrhu zákona, ktorým sa dopĺňa zákon č. 106/2018 o prevádzke vozidiel v cestnej premávke a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 353. Návrh na jeho pridelenie na prerokovanie výborom je v rozhodnutí č. 345. Prosím pána ministra dopravy a výstavby Slovenskej republiky Andreja Doležala, aby vládny návrh zákona uviedol. (Rokovanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 353.)